5. ทรัพย์สินที่ใช้ในการประกอบธุรกิจ

5.1 สินทรัพย์ถาวรหลักที่ใช้ในการประกอบธุรกิจ

5.1.1 ที่ดิน อาคาร และอุปกรณ์

ที่ดิน อาคาร และอุปกรณ์ ที่บริษัทฯ และบริษัทย่อยเป็นเจ้าของและไม่ติดภาระจำนอง/จำนำ ณ วันที่
31 ธันวาคม มีดังนี้

(หน่วย : ล้านบาท)

+---------------------------------------+---------+---------+---------+
| รายการ                                | 2548    | 2547    | 2546    |
+---------------------------------------+---------+---------+---------+
| ที่ดิน                                   |         |         |         |
+---------------------------------------+---------+---------+---------+
|   สำนักงานใหญ่ของบริษัทฯ                  | -       | -       | -       |
|                                       |         |         |         |
|   ที่ดินอื่นๆ ในเขตกรุงเทพฯ                 | 37.4    | -       | -       |
|   และปริมณฑลของบริษัทย่อย                 |         |         |         |
|                                       | 178.7   | 69.8    | 22.1    |
|   ที่ดินอื่นๆ ในต่างจังหวัดของบริษัทฯ           |         |         |         |
|   และบริษัทย่อย                          |         |         |         |
+---------------------------------------+---------+---------+---------+
|   รวมที่ดิน                              | 216.1   | 69.8    | 22.1    |
+---------------------------------------+---------+---------+---------+
| อาคาร                                 |         |         |         |
+---------------------------------------+---------+---------+---------+
|   สำนักงานใหญ่ของบริษัทฯ                  | -       | -       | -       |
|                                       |         |         |         |
|   สาขาในเขตกรุงเทพฯ                    | 3.5     | -       | -       |
|   และปริมณฑลของบริษัทย่อย                 |         |         |         |
|                                       | 151.8   | 89.5    | 41.4    |
|   สาขาในต่างจังหวัดของบริษัทฯ และบริษัทย่อย   |         |         |         |
+---------------------------------------+---------+---------+---------+
|   รวมอาคาร                            | 155.3   | 89.5    | 41.4    |
+---------------------------------------+---------+---------+---------+
| อุปกรณ์                                 |         |         |         |
+---------------------------------------+---------+---------+---------+
|   เครื่อง                               | 1,460.0 | 877.0   | 752.1   |
| ตกแต่งและติดตั้ง/คอมพิวเตอร์/เครื่องใช้สำนักงาน |         |         |         |
|                                       | 186.9   | 153.0   | 138.3   |
|   ยานพาหนะ                            |         |         |         |
+---------------------------------------+---------+---------+---------+
|   รวมอุปกรณ์                            | 1,646.9 | 1,030.0 | 890.4   |
+---------------------------------------+---------+---------+---------+
| เครื่องตกแต่งระหว่างติดตั้ง                  | 77.0    | 103.2   | 28.0    |
+---------------------------------------+---------+---------+---------+
| รวม                                   | 2,095.3 | 1,292.5 | 981.9   |
+---------------------------------------+---------+---------+---------+
|   หัก ค่าเสื่อมราคาสะสม                   | (791.1) | (626.6) | (560.1) |
|                                       |         |         |         |
|  ค่าเผื่อการด้อยค่า                        | -       | -       | -       |
+---------------------------------------+---------+---------+---------+
| ที่ดิน อาคาร และอุปกรณ์ – สุทธิ              | 1,304.2 | 665.9   | 421.8   |
+---------------------------------------+---------+---------+---------+

หมายเหตุ ปี 2546 โปรแกรม Software แสดงรวมอยู่ในคอมพิวเตอร์ แต่ในปี 2547 และ 2548
แสดงเป็นทรัพย์สินไม่มีตัวตน

2.  สินทรัพย์ไม่มีตัวตน

สินทรัพย์ไม่มีตัวตน ของบริษัทฯ และบริษัทย่อย ณ สิ้นปี 2548 เปรียบเทียบกับ ณ สิ้นปี 2547 มีดังนี้

(หน่วย : ล้านบาท)

+-------------------------------------------+------------+------------+
| รายการ                                    | 2548       | 2547       |
+-------------------------------------------+------------+------------+
| สิทธิการเช่า                                 | 279.1      | 186.9      |
|                                           |            |            |
| ซอฟแวร์                                    | 63.1       | 24.3       |
+-------------------------------------------+------------+------------+
| รวม                                       | 342.2      | 211.2      |
+-------------------------------------------+------------+------------+

3.  สัญญาเช่าระยะยาว

บริษัทฯ และบริษัทย่อย ได้ทำสัญญาเช่าที่ดิน/อาคาร
เพื่อใช้เป็นสำนักงานสาขาและทำสัญญาเช่ารถยนต์และอุปกรณ์ จำนวนหลายสัญญา บริษัทฯ
และบริษัทย่อยมีภาระผูกพันที่จะต้องจ่ายค่าเช่าในอนาคต ณ วันที่ 31 ธันวาคม มีดังนี้

(หน่วย : ล้านบาท)

+-------------------+----------------+----------------+----------------+
| รายการ            | 2548           | 2547           | 2546           |
+-------------------+----------------+----------------+----------------+
| สัญญาเช่าที่ดิน/อาคาร  | 344.9          | 257.9          | 108.3          |
|                   |                |                |                |
| สัญญ               | 3.6            | 3.2            | -              |
| าเช่ารถยนต์และอุปกรณ์ |                |                |                |
+-------------------+----------------+----------------+----------------+
| รวม               | 348.5          | 261.1          | 108.3          |
+-------------------+----------------+----------------+----------------+

2.  เงินให้สินเชื่อ

    1.  นโยบายการจัดชั้นสินทรัพย์

บริษัทฯ จัดชั้นสินทรัพย์ตามประกาศของธนาคารแห่งประเทศไทย โดยจัดชั้นสินทรัพย์ออกเป็น 6
ระดับตามคุณภาพสินทรัพย์
ซึ่งมีคำจำกัดความที่สำคัญและมีอัตราขั้นต่ำของการกันเงินสำรองในแต่ละระดับชั้น
ซึ่งคำนึงถึงระยะเวลาและฐานะการเงินของลูกหนี้เข้ามาเกี่ยวข้องดังนี้

+--------------------------------+-------------------------------------+
| สินทรัพย์จัดชั้น                     | การกันเงินสำรอง                       |
+--------------------------------+-------------------------------------+
| -   ปกติ                        | 1 % หรืออัตราที่ต่ำกว่าซึ่งคำนวณตามหลักเกณฑ์  |
|                                |                                     |
| -                              | 2 % วิธีการและเงื่อนไขที่ ธปท. กำหนด      |
| กล่าวถึงเป็นพิเศษหรือควรระวังเป็นพิเศษ |                                     |
|                                | 20 %                                |
| -   ต่ำกว่ามาตรฐาน               |                                     |
|                                |   50 %                              |
| -   สงสัย                       |                                     |
|                                | 100. % ยกเว้น                        |
| -   สงสัยจะสูญ                   |      ลูกหนี้จัดชั้นสงสัยจะสูญที่ยังไม่ได้ฟ้องร้อง  |
|                                |                                     |
| -   สูญ                         |   ดำเนินคดีหรือปรับโครงสร้างหนี้ ธนาคาร    |
|                                |                                     |
|                                |   แห่งประเทศไทยกำหนดให้ตั้งค่าเผื่อหนี้      |
|                                |                                     |
|                                |   สงสัยจะสูญเพิ่มตามจำนวนวันที่ค้างชำระ     |
|                                |                                     |
|                                | ตัดออกจากบัญชี                         |
+--------------------------------+-------------------------------------+

หมายเหตุ บริษัทฯ มีการกันเงินสำรอง
สำหรับสินทรัพย์จัดชั้นในอัตราที่สูงกว่าธนาคารแห่งประเทศไทยกำหนด

รายงานแสดงสินทรัพย์จัดชั้นตามรายงานการตรวจสอบของธนาคารแห่งประเทศไทยครั้งล่าสุด

บริษัทเงินทุน ธนชาติ จำกัด (มหาชน)

เพียงวันที่ 31 กรกฎาคม 2546[1]

บริษัทฯ มีสินทรัพย์ด้อยคุณภาพจัดชั้น 992 ล้านบาท เท่ากับร้อยละ 0.92
ของสินทรัพย์รวมและได้กันเงินสำรองสำหรับสินทรัพย์จัดชั้นไว้แล้วจำนวน 2,415 ล้านบาท
ซึ่งในการกันเงินสำรองดังกล่าวบริษัทฯ กันเงินสำรองเผื่อสินเชื่อจัดชั้นปกติไว้ในอัตราร้อยละ 3
ที่เหลือเป็นเงินสำรองส่วนเกินอีก 258 ล้านบาท

1.  นโยบายการตั้งค่าเผื่อหนี้สงสัยจะสูญ

  บริษัทฯ และบริษัทย่อย ตั้งค่าเผื่อหนี้สงสัยจะสูญของเงินให้กู้ยืมและลูกหนี้โดยอ้างอิงตามหลักเกณฑ์
  ที่กำหนดโดย ธปท. (ยกเว้นการจัดชั้นลูกหนี้ซึ่ง ธปท. ให้จัดชั้นหนี้ตามรายสัญญา แต่บริษัทฯ
  ยังคงจัดชั้นหนี้ตามรายลูกค้าเพื่อให้เป็นไปตามหลักการบัญชีที่รับรองทั่วไป)
  และคณะกรรมการกำกับหลักทรัพย์และตลาดหลักทรัพย์
  แล้วแต่กรณีและปรับปรุงเพิ่มด้วยจำนวนเงินเพิ่มเติมที่คาดว่าจะเรียกเก็บจากลูกหนี้ไม่ได้
  โดยการวิเคราะห์และประเมินฐานะของลูกหนี้จากประสบการณ์ในการพิจารณาความเสี่ยงและมูลค่าหลักประกันประกอบ

  ในการตั้งค่าเผื่อหนี้สงสัยจะสูญ บริษัทฯ และบริษัทย่อย พิจารณาการจัดชั้นลูกหนี้
  (ซึ่งอ้างอิงระยะเวลาค้างชำระเป็นสำคัญ)
  อัตราการตั้งค่าเผื่อหนี้สงสัยจะสูญตามระดับชั้นของลูกหนี้
  และการตีราคาหลักประกันที่จะนำมาหักจากยอดคงค้างตามบัญชีของลูกหนี้เพื่อคำนวณค่าเผื่อหนี้สงสัยจะสูญ
  รวมทั้งหลักเกณฑ์ในการปรับระดับการจัดชั้นลูกหนี้ที่ปรับโครงสร้างหนี้แล้วเป็นหนี้ปกติตามหลักเกณฑ์ที่กำหนดโดย
  ธปท.

การตัดจำหน่ายลูกหนี้เป็นหนี้สูญและหนี้สูญที่ได้รับคืนจะนำไปลดหรือเพิ่มค่าเผื่อหนี้สงสัยจะสูญ
ค่าเผื่อหนี้สงสัยจะสูญของลูกหนี้อื่นตั้งขึ้นโดยประมาณจากจำนวนหนี้ที่อาจเรียกเก็บจากลูกหนี้ไม่ได้
ซึ่งพิจารณาจากสถานะปัจจุบันของลูกหนี้คงค้าง ณ วันที่ในงบดุล

2.  นโยบายการตั้งสำรองค่าเผื่อการด้อยค่าของทรัพย์สิน

การตั้งสำรองค่าเผื่อการลดค่าของทรัพย์สินของบริษัทฯ และบริษัทย่อย
จะพิจารณาจากข้อบ่งชี้การด้อยค่าตามมาตรฐานบัญชีและการประมาณมูลค่าที่คาดว่าจะได้รับคืนในอนาคต

3.  นโยบายการปรับปรุงโครงสร้างหนี้

บริษัทฯ และบริษัทย่อย มีนโยบายการปรับปรุงโครงสร้างหนี้ เป็นไปด้วยความบริสุทธิ์ ยุติธรรม
สามารถตรวจสอบได้ เพื่อให้ลูกหนี้สามารถที่จะดำเนินธุรกิจต่อไปได้
และสามารถที่จะชำระหนี้คืนให้กับบริษัทได้สูงสุด
และได้รับความเสียหายน้อยที่สุดจากลูกหนี้มีปัญหาการปรับปรุงโครงสร้างหนี้ดังกล่าว

4.  นโยบาย/เงื่อนไขการระงับการรับรู้รายได้

นโยบาย/เงื่อนไขการระงับการรับรู้รายได้ตามเกณฑ์ของธนาคารแห่งประเทศไทย

เงินให้กู้ยืมและลูกหนี้ด้อยคุณภาพตามเกณฑ์ของธนาคารแห่งประเทศไทย หมายถึง เงินให้กู้ยืมและ
ลูกหนี้ที่จัดชั้นต่ำกว่ามาตรฐาน ลูกหนี้จัดชั้นสงสัย ลูกหนี้จัดชั้นสงสัยจะสูญ และลูกหนี้จัดชั้นสูญ

นโยบาย/เงื่อนไขการรับรู้รายได้และการระงับการรับรู้รายได้ตามเกณฑ์ของบริษัทฯ และ บริษัทย่อย

ดอกเบี้ยจากเงินให้กู้ยืมของบริษัทฯ
และบริษัทย่อยรับรู้เป็นรายได้ตามเกณฑ์คงค้างจากยอดเงินต้นที่ค้างชำระ
รายได้ตามสัญญาเช่าซื้อรับรู้ตามวิธีผลรวมจำนวนปี (Sum-of-the-year-digits)
รายได้ตามสัญญาเช่าทางการเงินรับรู้ตามวิธีอัตราดอกเบี้ยที่แท้จริง (Effective rate) บริษัทฯ
และบริษัทย่อย
หยุดรับรู้รายได้ดอกเบี้ยตามเกณฑ์คงค้างสำหรับเงินให้กู้ยืมที่ผิดนัดชำระเงินต้นหรือดอกเบี้ยเกินกำหนดสามเดือนนับจากวันครบกำหนดชำระ
และบริษัทฯ
และบริษัทย่อยที่เป็นสถาบันการเงินจะโอนกลับรายการดอกเบี้ยค้างรับที่เคยบันทึกบัญชีเป็นรายได้แล้ว
การบันทึกรายได้ดอกเบี้ยหลังจากนั้นจะบันทึกตามเกณฑ์ เงินสด

บริษัทฯ
และบริษัทย่อยรับรู้รายได้ดอกเบี้ยสำหรับลูกหนี้ภายหลังการปรับโครงสร้างหนี้ใหม่ตามเกณฑ์คงค้างเช่นเดียวกับเงินให้กู้ยืมที่กล่าวข้างต้น
โดยอิงจากอัตราดอกเบี้ยที่ลูกหนี้ต้องจ่ายชำระตามสัญญา
ยกเว้นหนี้ตามสัญญาปรับโครงสร้างหนี้ที่อยู่ระหว่างการติดตามผลการปฏิบัติตามเงื่อนไขการปรับโครงสร้างหนี้ใหม่
ซึ่งจะรับรู้รายได้ดอกเบี้ยตามเกณฑ์เงินสดจนกว่าลูกหนี้จะปฏิบัติตามเงื่อนไขการปรับโครงสร้างหนี้ติดต่อกันไม่น้อยกว่าสามเดือนหรือสามงวดการชำระเงินแล้วแต่ระยะเวลาใดจะนานกว่า

บริษัทฯ
และบริษัทย่อยรับรู้รายได้ดอกเบี้ยจากลูกหนี้ที่รับซื้อหรือรับโอนโดยคำนวณหาอัตราผลตอบแทนที่ใช้กำหนดราคาทุนของลูกหนี้ทั้งกลุ่ม
(Yield) คูณด้วยราคาตามบัญชีใหม่ (ราคาทุนที่ซื้อ)
ของลูกหนี้คงเหลือสำหรับลูกหนี้ที่มีการจ่ายชำระในระหว่างปี
และภายหลังการทำสัญญาปรับโครงสร้างหนี้จะรับรู้รายได้ดอกเบี้ยจากลูกหนี้ที่รับซื้อหรือรับโอนตามวิธีอัตราดอกเบี้ยที่แท้จริงสำหรับลูกหนี้ที่มีการจ่ายชำระในระหว่างปี

  ในกรณีที่ดอกเบี้ยหรือส่วนลดได้คิดรวมอยู่ในตั๋วเงินหรือเงินให้กู้ยืมแล้ว
  ดอกเบี้ยหรือส่วนลดดังกล่าวจะบันทึกเป็นรายได้รอตัดบัญชีและตัดจำหน่ายเป็นรายได้เฉลี่ยเท่าๆ
  กันตลอดอายุของตั๋วเงินหรือระยะเวลาของเงินให้กู้ยืมนั้นหรือตามสัดส่วนของหนี้ที่รับชำระ

ดอกผลจากการให้เช่าซื้อรับล่วงหน้าแสดงถึงส่วนลดดอกเบี้ยที่ตัวแทนจำหน่ายรถยนต์ให้กับลูกค้าซึ่งจะ
ทยอยรับรู้เป็นรายได้ตามวิธีผลรวมจำนวนปีเช่นเดียวกับดอกเบี้ยตามสัญญาเช่าซื้อ

5.3 เงินลงทุนในหลักทรัพย์

5.3.1 นโยบายเกี่ยวกับเงินลงทุนในหลักทรัพย์

บริษัทฯ เล็งเห็นว่าการบริหารเงินลงทุนเป็นส่วนสำคัญในการดำเนินธุรกิจของบริษัทฯ
ซึ่งรวมไปถึงการลงทุนในหลักทรัพย์ชั่วคราวและระยะยาวทั้งภาครัฐและเอกชน
โดยกำหนดให้มีการทบทวนแผนการลงทุนทุกปี
หรือทุกครั้งที่มีสถานการณ์เปลี่ยนแปลงในตลาดเงินและตลาดทุนอย่างมีนัยสำคัญ
และให้มีการวัดผลตอบแทนและความเสี่ยงจากการลงทุนรายงานต่อผู้บริหารระดับสูงอย่างสม่ำเสมอ

บริษัทฯ มีนโยบายการลงทุนในตราสารทุนและตราสารหนี้ ในธุรกิจที่มีแนวโน้มดี ความเสี่ยงต่ำ
และมีโอกาสได้รับผลตอบแทนสูง นอกจากนั้น บริษัทฯ
กำหนดให้มีหน่วยงานรับผิดชอบดูแลการลงทุนในส่วนของตราสารทุนและตราสารหนี้แยกจากกัน
ซึ่งต้องปฏิบัติภายใต้หลักเกณฑ์ ขั้นตอน และวิธีการปฏิบัติงานที่บริษัทฯ และทางการกำหนด

5.3.2 การบริหารความเสี่ยงจากการลงทุน

ปัจจุบัน บริษัทฯ บริหารความเสี่ยงจากการลงทุนผ่านทางคณะกรรมการพิจารณาการลงทุน
(Investment Committee) ซึ่งรับผิดชอบในการพิจารณาอนุมัติการลงทุน
ติดตามทบทวนผลการลงทุน รวมทั้งกำหนดนโยบาย การลงทุน
ส่วนการบริหารความเสี่ยงจากการเปลี่ยนแปลงของราคาตลาด (Market Risk) บริษัทฯ
ได้นำเทคนิค Value at Risk หรือ VaR มาใช้ในการวัดความเสี่ยงของเงินลงทุนแต่ละตัว
และวิเคราะห์ความเสี่ยงของ Portfolio ได้ เพื่อที่จะกำหนด Limit ของความเสี่ยงที่บริษัทฯ
จะยอมรับได้และจะนำไปใช้ในการจัดสรรเงินกองทุน (Capital Allocation)
เพื่อรองรับความเสี่ยงที่จะเกิดขึ้นได้ในอนาคตต่อไป

5.3.3 การตั้งสำรองค่าเผื่อการปรับมูลค่าและค่าเผื่อการด้อยค่า

บริษัทฯ
พิจารณาค่าเผื่อการปรับมูลค่าและค่าเผื่อการด้อยค่าของเงินลงทุนโดยใช้วิธีการประเมินมูลค่า
ยุติธรรม โดยในการกำหนดราคายุติธรรมขึ้นอยู่กับลักษณะของตราสารทางการเงิน
โดยมีรายละเอียดการตั้งค่าเผื่อการปรับมูลค่าและค่าเผื่อการด้อยค่าของเงินลงทุนแต่ละประเภทของบริษัทฯ
ตามในตารางที่ได้แสดงไว้ในหัวข้อฐานะทาการเงินและผลการดำเนินงาน สวนเงินลงทุน หน้า
12-26

5.3.4 การลงทุนในบริษัทย่อยและบริษัทร่วม

นโยบายการลงทุนในบริษัทย่อยและบริษัทร่วม

บริษัทฯ มีนโยบายการลงทุนในบริษัทย่อยและบริษัทร่วม เพื่อสนับสนุนการดำเนินงานหลักของบริษัทฯ
ซึ่งเป็นสถาบันการเงินที่ดำเนินธุรกิจการให้บริการทางการเงินอย่างครบวงจร
บริษัทย่อยและบริษัทร่วมส่วนใหญ่จึงเกี่ยวข้องกับธุรกิจที่ให้บริการทางการเงิน เช่น ธุรกิจธนาคาร
ธุรกิจลีสซิ่ง ธุรกิจประกันภัย ธุรกิจประกันชีวิต ธุรกิจหลักทรัพย์ ธุรกิจจัดการลงทุน
ธุรกิจบริหารสินทรัพย์ เป็นต้น ทั้งนี้ บริษัทฯ ไม่มีการกำหนดเงินลงทุนในบริษัทย่อยและบริษัทร่วม
วงเงินลงทุนขึ้นอยู่กับความจำเป็นของทุนจดทะเบียนและปริมาณเงินที่จำเป็นต่อการดำเนินธุรกิจนั้นๆ
โดยสัดส่วนการถือหุ้นและมูลค่าการลงทุนในบริษัทย่อยและบริษัทร่วมของบริษัทฯ ได้แสดงไว้ในตาราง
หัวข้อ 2.9 หน้า 2-13

นโยบายการบริหารงานในบริษัทย่อยและบริษัทร่วม

บริษัทฯ มีนโยบายการบริหารงานในบริษัทย่อยและบริษัทร่วมแตกต่างไปตามลักษณะธุรกิจและกลยุทธ์
การลงทุน การบริหารงานมีลักษณะเป็นการกระจายอำนาจ แต่จะมีการควบคุมนโยบายหลัก
โดยบริษัทฯ จะส่งผู้แทนหรือผู้บริหารของบริษัทฯ
เข้าเป็นกรรมการเพื่อร่วมกำหนดนโยบายการดำเนินธุรกิจให้สอดคล้องตามนโยบายหลักของบริษัทแม่และร่วมบริหารงานในบริษัทย่อย

สำหรับบริษัทร่วมที่บริษัทฯ มีสัดส่วนการถือหุ้นไม่มาก บริษัทฯ
อาจส่งเพียงตัวแทน/ผู้บริหารเข้าเป็นกรรมการ เพื่อร่วมกำหนดนโยบายหลักเท่านั้น
ส่วนการบริหารงานภายในบริษัทฯ ดำเนินการตามอำนาจคณะกรรมการบริหาร

ขอบเขตอำนาจในการควบคุม/การมีส่วนร่วมในการกำหนดนโยบาย

ขอบเขตอำนาจในการควบคุมบริษัทย่อยและบริษัทร่วมขึ้นอยู่กับสัดส่วนการถือหุ้น หากมีสัดส่วนการ
ถือหุ้นสูง บริษัทฯ
จะมีขอบเขตอำนาจในการควบคุมการบริหารงานมากกว่าบริษัทที่มีสัดส่วนการถือหุ้นต่ำกว่า
อย่างไรก็ตาม โดยทั่วไป บริษัทฯ
จะมีส่วนร่วมในการกำหนดนโยบายโดยการส่งตัวแทนหรือผู้บริหารของบริษัทฯ
เข้าเป็นกรรมการในบริษัทย่อยหรือบริษัทร่วมเพื่อร่วมกำหนดนโยบายของบริษัทย่อยหรือบริษัทร่วมนั้นๆ

การส่งตัวแทนของบริษัทฯ ไปเป็นกรรมการในบริษัทย่อยและบริษัทร่วม

บริษัทฯ อาจส่งผู้บริหารของบริษัทฯ พนักงาน หรือตัวแทนผู้ทรงคุณวุฒิ
เข้าเป็นกรรมการหรือกรรมการอิสระในบริษัทย่อยและบริษัทร่วม
เพื่อร่วมบริหารงานหรือกำหนดนโยบายหลักในบริษัทย่อยและบริษัทร่วมนั้นๆ

[1] ⁴ เป็นรายงานการตรวจสอบครั้งล่าสุด เนื่องจากปี 2547-2548 ธปท.
ไม่ได้เข้าตรวจสอบบริษัทฯ